OpenLLM-France/wikimedia huggingface dataset:
# Armand Vaquerin

Armand Vaquerin (Sévérac-le-Château, 1951ko otsailaren 21a - Béziers, 1993ko uztailaren 10a) frantziar hamabosteko errugbilaria izan zen, harroin postuan aritzen zena.
AS Béziers taldeko jokalaria 1970etik 1986ra, Frantziako hamar errugbi txapelketa irabazi zituen. Frantziako errugbi selekzioarekin 26 partida jokatu zituen 1971tik 1980ra. Errusiar erruleta erakustaldi batean hil zen Bezierseko taberna batean 1993an.
The Times egunkariaren arabera, Frantziako selekzioarekin inoiz jokatu duten 10 errugbilari beldurgarrienetako bat izan zen.

## Palmaresa

* Frantziako errugbi txapelketa: 1971, 1972, 1974, 1975, 1977, 1978, 1980, 1981, 1983, 1984
* Yves du Manoir errugbi txapelketa 1975 eta 1977

## Oharrak

* ↑ Beste 9ak honako hauek dira: Gérard Cholley, Pascal Ondarts, Marc Cécillon, Vincent Moscato, Alain Estève, Laurent Seigne, Claude Dourthe, Fabien Pelous eta Michel Palmié.

## Erreferentziak

* ↑ Jones, Stephen. The top 10 frightening Frenchmen. thetimes.co.uk (Noiz kontsultatua: 2023-11-7).
* Datuak: Q2861991
# Armand Toussaint

François Christoph Armand Toussaint, Armand Toussaint izenarekin ezaguna, (Paris,1806ko apirilaren 7-Ibidem, 1862ko maiatzaren 24) eskultore frantziarra izan zen. Lekeitioko Andre Mariaren Jasokundearen elizan haren obra bat ikus daiteke.

## Biografia

Armand Toussaint enpresari sarrailagile baten semea zen. 1827an Parisko Arte Ederren Goi Eskolan sartu zen. David d'Angers eskultorearen ikaslea izan zen. 1832an, Erromako bigarren sari nagusia irabazi zuen. 1836an lehen aldiz, ondoren 1850ean, Salon de l'Académie-n egon zen erakusgai bere obra. Salon horretan, 1839an, hirugarren mailako domina irabazi zuen eta, 1847an, bigarren klasekoa. Parisko École des Beaux-Arts eskultura irakaslea izan zen. 1852an Ohorezko Legioaren zaldun izendatu zuten. Parisko bere etxean, Bellefond kalean, hil zen 1862ko maiatzaren 24an, eta Parisen lurperatu zuten, Montmartreko hilerrian. Ikasleek omendu zuten eta horietako batek, Charles Gumery, bere erretratuarekin brontzezko domina egin zuen, bere hilobian jartzeko; jatorrizko igeltsua Nogent-sur-Seineko museoan dago.

## Obrak

* Perséphone : 1840, Indianapolis.
* Marseille accueillant les peuples océaniens palais de la Bourse, Marseilla.
* Hermesem bustora, David d’Angers, Angerseko Arte Ederren museoa].
* Antoine Lavoisierren estatua, Montrougeko udaletxean.
* Andre Maria: 1856, Lekeitioko Andre Mariaren Jasokundearen elizan
* Le Génie de la force: 1857, Parisko Louvre museoan.
* Libéral Bruanden estatua: 1856, Parisko Louvre museoaren fatxadan.
* Le Christ assis sur un trône: Parisko Sainte-Clotilde basilikan.
* Un Esclave indien portant une torche eta Une Esclave indienne portant une torche: 1847.
* Jean-Étienne Esquiroli monumentua: 1861, Saint-Maurice, Esquirol ospitalea.

## Erreferentziak

* ↑ http://www.culture.gouv.fr/public/mistral/palsri_fr?ACTION=CHERCHER&FIELD_1=REF&VALUE_1=IM94000309 culture.gouv.fr

## Kanpo estekak

* Datuak: Q4792709
* Multimedia: Armand Toussaint / Q4792709
# Armand Fallières

Clément Armand Fallières (Mézin, 1841eko azaroaren 6a - Paris, 1931ko ekainaren 22a) frantziar politikaria izan zen, 1906 eta 1913 artean presidente izandakoa.
Néracen abokatua zela, ezkertiar errepublikanoen taldean sartu zen. 1906ko hauteskundeetan presidente izendatu zuten. Heriotza zigorraren aurkari sutsua izanda, bere agintaldian indultu asko eman zituen.
* Datuak: Q296673
* Multimedia: Armand Fallières / Q296673
# Armand Lunel

Armand Lunel (Aix-en-Provence, 1892ko ekainaren 9a – Monako, 1977ko azaroaren 3a) frantziar idazlea eta shuadit edo judu-proventzeraren azken hiztuna izan zen. Darius Milhaud musikagile eta lagun minarentzat, Esther de Carpentras eta Les malheurs d’Orphée operen libretoak idatzi zituen.

## Biografia

Monakon zuzenbide eta filosofia irakaslea izan zen. 1920an Rachel Suzanne Messiah ezkondu zuen, Aron Messiah arkitektoaren alaba zena.
1926an Renaudot Saria jaso zuen.

## Lanak

* L'Imagerie du cordier, La Nouvelle Revue Française, Paris, 1924.
* Nicolo-Peccavi edo L'affaire Dreyfus à Carpentras, Gallimard, Paris, 1926.
* Le Balai de sorcière, Gallimard, Paris, 1935.
* Jérusalem à Carpentras, Gallimard, 1937.
* Les Amandes d'Aix, Gallimard, Paris, 1949.
* La Belle à la fontaine, A. Fayard, Paris, 1959.
* J'ai vu vivre la Provence, A. Fayard, Paris, 1962.
* Juifs du Languedoc, de la Provence et des États français du Pape, Albin Michel, Paris, 1975.
* Les Chemins de mon judaïsme et divers inédits, L'Harmattan, Paris, 1993.

## Erreferentziak

* ↑ Judeo-Provençal

## Ikus, gainera

* Zerrenda:Hilda edo hilzorian dauden hizkuntzen azken hiztun ezagunak
* Datuak: Q2861926
# Armand Touleteko geltokia

Armand Toulet Lapurdiko autobus geltoki bat da, Angelu udalerriko Batasuna auzoan kokatuta dagoena.
Geltokia 2019ko irailaren 2an ireki zen.

## Sarbideak

* Jean Léon Laporte hiribidea, 25

## Historia

Geltokia 2019ko irailaren 2an ireki zen jendearentzat, Tram'Busaren T1 linearen trazatuaren zati gisa.
Lehenago "Elkar" bezala ezagutzen zen.

## Zerbitzuak
### Hiriko autobusa

iea  5. linea (Txik Txak)BIARRITZIrati 7 46  • Goroldio • Biarritzeko industrialdea • Iratiko industrialdea • Atabal • Biarritzeko geltokia 3 4 6 38 46 51 52 51  • Buloñako basoa • Francis Jammes • Larue de Charlus • Notari • Chevigné • Petrikota • Larrepuntta • Done Mikele • Tamaris • Done Martiri • Hiru itturriak • Lorategi Publikoa 7 38 44 N10 N11 N12  • Foch (◀) 36 38 44 N12  • Larralde (▶) 36 38 N10 N11 N12  • Biarritzeko herriko etxea–Eduardo VII T1 36 38 44 N11 N12  • Continental (▶) T1 36 38 N11 N12  • Palais (◀) T1 36 38 N11 N12  • San Xerles–Marne (▶) T1 36 38 N11 N12  • San Xerles–Viktoria (◀) T1 36 38 N11 N12  • Aillet T1 36 38  • Eskola hiria 36  • Done Maddalen 38  • PoliklinikaANGELULarochefoucauld 6  • Lau Kantoiak 34  • Grand Champ • Bost Kantoiak 6 34  • Arrantzailea • Gotxoa • Lostalot • Belin Basoa 36  • Hariztia • Courbois 36  • Futaie • Numa • Dous Bos • Armand Toulet T1  • Bartak T1 BAIONABeyris 4  • Itturria • Gaudeul • Polo Beyris • Vallons • Lanbide unibertsitatea 30  • Artetako hiria • Kontserbatorioa • Jacques Loeb • Cassin 30 N6  • Lauga • Jenioaren zubia • Arsenal 30 N1  • Done Andere plaza 30 N1  • Reduit Boufflers 11 12 13 6 30 48 50  • Baionako geltokia T1 T2 30 56 51 53 54  XL'R   7 :

## Erreferentziak

* ↑ (Frantsesez) «Baionaldea: Tram'Busa laster jarriko da martxan» France Bleu 2019-08-05 (Noiz kontsultatua: 2021-03-21).
* ↑ Chronoplus. (2019-03-18). Chronoplus sareko mapa. .

## Ikus, gainera

* Txik Txak
* 1. linea

## Kanpo estekak

* Txik Txak sareko webgune ofiziala
* Datuak: Q89895953
iea  Tram'Busa :
# Armand Duplantis

Armand Gustav "Mondo" Duplantis (Lafayette, Luisiana, 1999ko azaroaren 10a) suediar-estatubatuar pertika jauzilaria da, munduan 6 metro eta 26 zentimetro saltatu zuen lehen pertsona. Txapeldun olinpikoa izan da 2020an eta 2024an.

## Biografia

Aita estatubatuarra eta ama suediarra du, eta bere amaren herrialdeagatik lehiatzen da.
2020ko Udako Olinpiar Jokoetan urrezko domina irabazi zuen 6.02 metroko jauziarekin. 2019ko munduko txapelketan zilarrezko domina irabazi zuen eta 2018an Europako txapeldun izan zen hemezortzi urterekin.
Hainbat aldiz hautsi du munduko errekor absolutua aire libreko pertika-jauzian: 2020ko otsailean Renaud Lavillenie-k zuekan marka (6,16) gainditu zuen Toruń-en (Polonian) 6,17 metroko jauzia egin zuenean; baina 7 egun geroago 6,18 metrotan ezarri zuen errekorra Glasgow-en. 2022ko uztailean munduko txapeldun izan zen Eugene-n (Estatu Batuetan) aire libreko pertika-jauzian 6,21eko altuerarekin eta 2023ko otsailean zentimetro batekin gainditu zuen bere marka: 6,22ko jauzia egin zuen pertikako "All Star Perche" pista estaliko txapelketan, Clermont-Ferrand-en (Frantzian).
2024ko Udako Olinpiar Jokoetan pertika-jauziko txapelketan urrea lortu zuen eta errekor olinpiko berria ezarri ostean, berriro munduko errekorra ezarri zuen, 6,25 metro saltatuz. Abuztuaren 25ean munduko errekor berria ezarri zuen Silesian, 6,26 m.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Pertika jauzia |
| 2024 | Paris Frantzia | 01 ! | Pertika jauzia |
| Munduko txapelketak ||||
| Urtea | Lekua | Domina | Proba |
| 2019 | Doha Qatar | 02 ! | Pertika jauzia |
| 2022 | Eugene AEB | 01 ! | Pertika jauzia |
| 2023 | Budapest Hungaria | 01 ! | Pertika jauzia |
| Munduko txapelketak (Indoor) ||||
| Urtea | Lekua | Domina | Proba |
| 2022 | Belgrado Serbia | 01 ! | Pertika jauzia |
| 2024 | Glasgow Eskozia | 01 ! | Pertika jauzia |

## Erreferentziak

* ↑ (Gaztelaniaz) SL, TAI GABE DIGITALA. (2023-02-25). «Duplantis establece un nuevo récord del mundo de pértiga con 6,22 metros» naiz: (Noiz kontsultatua: 2023-02-26).
* ↑ (Gaztelaniaz) Payá, Rafa. (2024-08-05). «La magia de Duplantis regala a París el récord del mundo: 6,25» Diario AS (Noiz kontsultatua: 2024-08-25).
* ↑ (Gaztelaniaz) SL, TAI GABE DIGITALA. (2024-08-25). «Duplantis eleva el récord del mundo de pértiga a 6,26, un centímetro más que en París» naiz: (Noiz kontsultatua: 2024-08-25).

## Kanpo estekak

* Datuak: Q20740797
* Multimedia: Armand Duplantis / Q20740797
# Armand Salacrou

Armand Salacrou (Rouen, Frantzia, 1899ko abuztuaren 9a - Le Havre, Frantzia, 1989ko azaroaren 23a) frantses antzerkigilea izan zen.

## Biografia

Frantziako alderdi komunistako kide egin zen 1920an.
1923an politika utzi eta mugimendu surrealista frantsesetara hurbildu zen. Charles Dullinen adiskide izan zen, eta haren eraginez hasi zen antzerkigintzan. Bai lehenengo komediarekin, Tour à terre (1925, "Dorre eroria"), bai bigarrenarekin, Le Pont de l'Europe (1927, "Europako zubia"), izugarrizko porrota izan zuen, gai filosofikoetan oinarritutako lan trinko eta zailak zirelako.
1925tik 1928ra Wieneren zuzendari-laguntzaile izan zen, eta ondoren egin zituen Patcohuli (1930) eta Atlas Hôtel (1932). Baina ez zuen arrakastarik lortu harik eta 1934. urtean Une femme libre ("Emakume aske bat") lana aurkeztu zuen arte, senar-emazte burges batzuei buruzko eta maitasunari buruzko obra. Ondoren egin zituen L'Inconnue d'Arras (1936, "Arraseko ezezaguna"), zorionaren bilaketari buruzkoa, eta La terre est ronde (1938, "Lurra biribila da"), Jainkoari eta bekatuari buruzko drama historikoa.
1940an gudarostean sartzera behartu zuten, preso egin zuten, ihes egin zuen eta erresistentzian sartu zen. Gerraren ondoren, Les Nuits de la colère (1946, "Koleraren gauak") egin zuen. Odéoneko zuzendari izan zen 1947an. Urte horretan bertan egin zuen L'Archipel Lenoir ("Lenoir uharteak") komedia. La Beauté du diable ("Deabruaren edertasuna") filmaren gidoia egin zuen 1950ean. 1960ko hamarraldian filosofia-gaietara itzuli zen: Boulevard Durand (1960) eta Comme les Chardons (1964, "Karduak bezala").

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q867202
# Anhidrido azido

Kimika organikoan anhidrido (azido) esaten zaie R(CO)O(CO) R' funtzio-taldea duten konposatuei. Urarekin erreakzionatuz azido karboxilikoak sortzen dituzte, adibidez.
${\ce {(CH3CO)2O + H2O -> 2 CH3COOH}}$
Industria kimikoan anhidridoek erabilera ugari dituzte, besteak beste, substratuetan azetilo taldea txertatzeko baliatzen direlako.
Garai batean, kimika ez-organikoan ere baliatzen zen anhidrido terminoa ez-metalen oxidoak izendatzeko. Gaur egun erabilera hori baztetuta dago. Adibidez lehen anhidrido karbonikoa zena karbono dioxido da orain.

## Erreferentziak

* ↑ «Acid Anhydrides Menu» www.chemguide.co.uk (Noiz kontsultatua: 2022-12-19).
* ↑ Heimo Held, Alfred Rengstl, Dieter Mayer. (2002). Acetic Anhydride and Mixed Fatty Acid Anhydrides. in: Ullmann's Encyclopedia of Industrial Chemistry. Weinheim: Wiley-VCH doi:10.1002/14356007.a01_065..
* ↑ Anhidrido. https://zthiztegia.elhuyar.eus/terminoa/eu/anhidrido.

## Kanpo estekak

* Datuak: Q423118
# Anhidrido ftaliko

Anhidrido ftalikoa konposatu organikoa da anhidrido azidoen familiako C$_6$H$_4$(CO)$_2$O formula duena. Solido zuria da. Industria kimikoan hagitz erabiltzen da bereziki plastifikatzaileak sintetizatzeko.

## Sintesia

Anhidrido ftalikoa industrialki produzitzeko naftalenoa oxigenoz oxidatzen da banadio pentoxidoa (V$_2$O$_5$) katalizatzaile moduan usatuz.
Sintesi alternatibo bat da orto-xilenoaren bi metil taldeak oxidatzea 320-400 C-tan.
${\ce {C6H4(CH3)2 + 3 O2 -> C6H4(CO)2O + 3 H2O}}$
Azido ftalikoa labe batean 200 C-tan deshidratatuz ere lor daiteke anhidrido ftalikoa.

## Erabilera

Anhidrido ftalikoaren erabilera nagusia ftalato-esterrak sintetizatzea da, hauek plastifikatzaile gisa baliatzen biitira PVCaren prozesaketan. Ftalato-esterrak sintetizatzeko anhidrido ftalikoa alkoholez tratatzen da deribatu monoestirifikatua lortzeko.
${\ce {C6H4(CO)2O + ROH -> C6H4(CO2H)CO2R}}$
Bigarren esterifikazioa zailagoa da eta ura erauztea eskatzen du.
${\ce {C6H4(CO2H)CO2R + ROH <=> C6H4(CO2R)2 + H2O}}$
Guztietan inportanteena bis(2-etilhexil) ftalatoa da.
Tinturak sintetizatzeko lehengai gisa ere usatzen da anhidrido ftalikoa, fenolftaleina esaterako.

## Erreferentziak

* ↑ (Ingelesez) PubChem. «Phthalic anhydride» pubchem.ncbi.nlm.nih.gov (Noiz kontsultatua: 2023-04-25).
* ↑ (Ingelesez) Lorz, Peter M.; Towae, Friedrich K.; Enke, Walter; Jäckh, Rudolf; Bhargava, Naresh; Hillesheim, Wolfgang. (2007-07-15). Wiley-VCH Verlag GmbH & Co. KGaA ed. «Phthalic Acid and Derivatives» Ullmann's Encyclopedia of Industrial Chemistry (Wiley-VCH Verlag GmbH & Co. KGaA): a20_181.pub2. doi:10.1002/14356007.a20_181.pub2. ISBN 978-3-527-30673-2. (Noiz kontsultatua: 2023-04-25).
* ↑ (Ingelesez) Baeyer, Adolf. (1871-06). «Ueber die Phenolfarbstoffe» Berichte der deutschen chemischen Gesellschaft 4 (2): 658–665. doi:10.1002/cber.18710040247. ISSN 0365-9496. (Noiz kontsultatua: 2023-04-25).

## Kanpo estekak

* Datuak: Q410882
* Multimedia: Phthalic anhydride / Q410882
# Anhidrita

Anhidrita ${\ce {CaSO4}}$ formula kimikoa duen mineral anhidro kaltziodun eta sulfatoduna da. Bere formula kimikoa aztertuz baritaren eta zelestinaren isomorfoa dela iruditu dezakeen arren, ez da hala. Urarekin kontaktuan, arruntagoa den igeltsua (CaSO$_4$·2H$_2$O) bihurtzen da. Sarritan kaltzitarekin, halitarekin eta sulfuroekin (galena, kalkopirita, molibdenita, pirita) batera agertzen da.

## Kanpo estekak

* Datuak: Q105439
* Multimedia: Anhydrite / Q105439
# Anhidrido maleiko

Anhidrido maleiko C$_2$H$_2$(CO)$_2$O formula duen konposatu organikoa da, azido maleikoaren anhidridoa dena. Poliester erretxinak egiteko erabiltzen da. Egoera naturalean koloregabea edo zuria da, usain garratzekoa.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q412377
* Multimedia: Maleic anhydride / Q412377
# Anhidrosi

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Anhidrosia izerdi eza edo izerdi urritasun bat da. Adiaforesi, hipohidrosi edo oligohidrosi izenak ere jasotzen ditu.

## Arrazoiak

Nerbio-sistema sinpatikoaren lanik ezagatik gerta daiteke. Izerdi guruinak nerbioetara hartzaile muskarinikoaren bidez lotuak daude, hortik muskarinaurkako botikek (konplexu hau ezabatzen dutenak) anhidrosia sortu ahal izatea.

## Ikus, gainera

* Hiperhidrosi
* Hornerren sindromea

## Kanpo estekak

* Datuak: Q545408
# Anhidro

Anhidro deritzo urik ez duen substantziari edo inguruneari. Horrela gatz edo disoluzio anhidroei buruz mintza gaitezke. Urak prozesu kimiko askok behar izaten dituzten erreaktibo edo ingurune anhidroei kalte egiten die. Hortaz, ura kentzeko prozesuak abian jarri behar dira lanari ekin aurretik.
Adibidez, igeltsua naturan gatz hidratatu moduan moduan egoten da, CaSO$_4$ 2 H$_2$O. Alabaina, eraikuntzan edo medikuntza erabiltzen den igeltsua lortzeko minerala partez deshidratatu egin behar da hemihidratoa sortzeko (CaSO$_4$ 1/2 H$_2$O) hauts dena eta ura eranstean gogortu egiten dena. Hemihidratoa berotuz, kaltzio karbonato anhidroa lortzen da, CaSO$_4$, beste erabilera batzuk ere dituena, elikagai-gehigarri moduan adibidez.

## Kanpo estekak

* Datuak: Q2745207
# Anhidrokainita

Anhydrokainita sulfato motako minerala da.

## Ezaugarriak

Anhydrokainita sulfato mineralaren formula kimikoa hau da: ${\ce {KMg(SO4)Cl}}$. ]]ren arabera sortzen ditu kristalak.

## Erreferentziak

* 1 2 (Ingelesez) «Anhydrokainite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q19776404
# Anhimidae

Anhimidae Anseriformes ordenako hegaztien familia da. Hegoa amerikako barruko bi generoko eta hiru espezieako sailkatua dago.

## Espeziea

* Anhima cornuta
* Chauna torquata
* Chauna chavaria

## Kanpo estekak

* Datuak: Q217484
* Multimedia: Anhimidae / Q217484
* Espezieak: Anhimidae
# Anjuman mendatea

Anjuman mendatea edo Anjoman mendatea (persieraz: كتل انجمن‎) 4,430 metroko altuerara dagoen Afganistango Hindu Kush mendilerroan dagoen mendi-pasabide bat da. Panjshir harana –hego-mendebaldean– Badakhxan probintziarekin lotzen du –ipar-ekialdean–, Afganistango ipar-ekialderagoen dagoen probintzia dena. Badakhxan eta Takhan probintzien arteko mugan kokatua, inguru honetako klima hotza da eta elurra izan ohi da, errepide estuak irristakorrak bilakatzen dituena.

## Erreferentziak

* 1 2 (Ingelesez) «Driving the road to Anjuman Pass is not a piece of cake» www.dangerousroads.org (Noiz kontsultatua: 2021-08-25).
* ↑ «Anjuman Pass (Anjumanpass) Map, Weather and Photos - Afghanistan: pass - Lat:35.9508 and Long:70.4078» www.getamap.net (Noiz kontsultatua: 2021-08-25).
* ↑ (Ingelesez) «Five Years Later Afghanistan Faces New Threats From an Old Foe» Nieman Reports (Noiz kontsultatua: 2021-08-25).

## Kanpo estekak

* Datuak: Q4765902
# Ankang

Ankang (txinera sinplifikatuz: 安康; pinyineraz: Ānkāng), Shaanxi probintzian kokatutako prefektura mailako hiria da. Guztira, 2.652.000 biztanle inguru dauzka 2007ko erroldaren arabera eta 23.529,2 kilometro koadroko azalera.

## Inguru naturala eta kokapena

Prefektura mailako Ankang hiriaren mugakideak honakoak dira: Xi'an iparraldean, Shangluo ipar-ekialdean, Hanzhong mendebaldean, Hubei probintzia ekialdean, eta Chongqing eta Sichuan probintzia hegoaldean.

## Banaketa administratiboa

* Hanbin Barrutia (汉滨区)
* Hanyin Konderria (汉阴县)
* Shiquan Konderria (石泉县)
* Ningshan Konderria (宁陕县)
* Ziyang Konderria (紫阳县)
* Langao Konderria (岚皋县)
* Pingli Konderria (平利县)
* Zhenping Konderria (镇坪县)
* Xunyang Konderria (旬阳县)
* Baihe Konderria (白河县)

## Klima

Datu klimatikoak (Ankang (1971−2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 8.2 | 11.1 | 15.7 | 22.4 | 26.8 | 30.1 | 32.3 | 32.3 | 26.3 | 20.5 | 14.6 | 9.4 | 20.8 |
| Batez besteko tenperatura minimoa (°C) | 0.0 | 2.1 | 6.0 | 11.5 | 16.1 | 20.1 | 22.8 | 22.7 | 18.1 | 12.8 | 6.9 | 1.6 | 11.7 |
| Pilatutako prezipitazioa (mm) | 5.5 | 8.8 | 33.0 | 55.2 | 83.1 | 122.6 | 150.0 | 119.7 | 122.2 | 79.4 | 27.8 | 7.0 | 814.3 |
| Prezipitazio egunak (≥ 0.1 mm) | 4.4 | 4.3 | 8.2 | 10.3 | 11.9 | 11.3 | 12.8 | 10.8 | 13.2 | 12.0 | 9.1 | 5.4 | 113.7 |
| Iturria: ||||||||||||||

## Ikus, gainera

* Shaanxi probintziaren banaketa administratiboa

## Erreferentziak

* ↑ http://www.weather.com.cn Weather China

## Kanpo estekak

* (Txineraz) Ankang hiriko gobernuaren webgunea.
* Datuak: Q515846
* Multimedia: Ankang / Q515846
# Ankang aireportua

Ankang Aireportua (txineraz: 安康五里鋪機場), (NAGE: AKA, NAZE: ZLAK), Txinako Herri Errepublikako Shaanxi probintziako Ankang hirian dago.

## Hegaldiak

* Grand China Express (Xi'an)

## Ikus, gainera

* Txinako Herri Errepublikako aireportuen zerrenda

## Kanpo estekak

* Datuak: Q1019286
# Anjouan

Anjouan edo Ndzuwani Indiako ozeanoko uhartea da, Afrikako hego-ekialdean dagoena, Komoreetako ekialdean. 424 kilometro koadroko azalera dauka, eta 327.382 biztanle zituen 2017an. Mutsamudu da uharteko hiriburu eta hiri nagusia.

## Erreferentziak

* ↑ Comoros. citypopulation.de (Noiz kontsultatua: 2022-2-7).

## Kanpo estekak

* (Ingelesez) Anjouan.net
* Datuak: Q231324
* Multimedia: Anjouan / Q231324
# Anju barrutia

Anju barrutia (txinera tradizionalez: 安居区) Txinako barruti bat da, Suining barruan. Azken zentsuaren arabera 639.125 biztanle zituen 1258.16 azaleran banatuta.

## Kanpo estekak

* Datuak: Q423242
* Multimedia: Anju District / Q423242
# Anjuna

Anjuna Indiako ipar Goa estatuko North Goa barrutian dagoen herria da.

## Historia

Goa guztia bezala, Anjuna luzaroan eduki zuten portugaldarrek. 1950ean, 5.688 biztanle zituen eta, 2011n, 9.636 biztanle zituen.
Teresa Albuquerque historialariak dioenez, herriaren izena "Hanjuman" arabiar hitzetik (merkatarien gremioa esan nahi du) eratorria da. Beste batzuek diote arabiar "diru-aldaketa" hitzetik datorrela, jendea Anjunara itsasotik iristen baitzen dirua aldatzeko asmoz.
1960ko hamarkadan hippiek deskubritu zuten, orduan motxilazaleen zentroa izan zen. Trance musika jaialdiak ere sarritan antolatzen dira. Azkenaldian hiri handietako indiar gazteen helmuga ezaguna bihurtu da.

## Eraikinak

Bertako eliza, San Migel eliza, Anjuna, 1595ean sortua, S. Migeli eskainia dago, eta San Migelen (irailaren 29) eta Nossa Senhora Advogadaren (urtarrileko bigarren astea) jaiak ospatzen ditu. Parrokian hiru kapera handi daude: San Antoniorena (Praias), Nossa Senhora de Sauderena (Mazalvaddo) eta Nossa Senhora de Piedaderena (Grande Chinvar).

## Iruditegia

* Anjunako azoka asteazkenero goizetik iluntzera arte dago.
* Shack Hotel.
* Arratsa Anjunako hondartzan.
* Anjunako hondartza

## Erreferentziak

* ↑ Albuquerque, Teresa (1988). Anjuna: Profile of a Village in Goa. ISBN 9788185002064."Anjuna"+-wikipedia&redir_esc=y
* ↑ https://www.tourmyindia.com/states/goa/anjuna-beach.html

## Kanpo estekak

* Datuak: Q4765908
* Multimedia: Anjuna / Q4765908